|  |
| --- |
| **Izziņa par atzinumos sniegtajiem iebildumiem par noteikumu projektu****“Grozījumi Ministru kabineta 2009. gada 22. decembra noteikumos Nr. 1525** **“Dārgmetālu izstrādājumu zīmogošanas kārtība un pieļaujamais remedijs”” (VSS-156)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.04.2019. – elektroniska saskaņošana.08.05.2019. – starpministriju sanāksme. |
|  |  |
| Saskaņošanas dalībnieki | Tieslietu ministrija, Ekonomikas ministrija. |
|  |
|  |  |
|  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas un Ekonomikas ministrijas izteiktie iebildumi. |
|  |

**I. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekts“22. Birojs, nosakot dārgmetālu izstrādājumu provi vai veicot dārgmetālu izstrādājumu atbilstības pārbaudi, preces drošuma prasībām piemēro to Latvijas nacionālo standartu prasības, kuru sarakstu pēc Ekonomikas ministrijas ieteikuma sabiedrība ar ierobežotu atbildību “Latvijas standarts” ir publicējusi savā tīmekļvietnē. Ķīmiskām analīzēm drīkst atlasīt ne vairāk kā 1 % no izstrādājumiem, kuri sašķiroti pēc metāla un izstrādājumu veida un kuru skaits ir lielāks par 100.”. | **Ekonomikas ministrija (12.03.2019. Nr. 3.1-20/2019/57).**Atbilstoši Projektā noteiktajam, nosakot dārgmetālu izstrādājumu provi vai veicot dārgmetālu izstrādājumu atbilstības pārbaudi piemēro Latvijas nacionālos standartus, kuru sarakstu pēc Ekonomikas ministrijas ieteikuma sabiedrība ar ierobežotu atbildību “Latvijas standarts” ir publicējusi savā tīmekļvietnē.No iepriekš minētā izriet, ka nacionālās standartizācijas institūcijas “Latvijas standarts” (turpmāk – LVS) tīmekļvietnē publicēto standartu izmantošana ir noteikta, kā obligāta. Norādām, ka šāda prasība ir pretrunā Ministru kabineta 2016. gada 21. septembra rīkojumam Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” (turpmāk – Konceptuālais ziņojums), kas nosaka, ka piemērojamo standartu pielietošana ir brīvprātīga. Vienlaikus vēršam uzmanību, ka Konceptuālais ziņojums, kas izstrādāts, lai veidotu vienotu izpratni par standartu izmantošanas veidiem paredz, ka netiešo atsauču uz standartiem (piemērojamo standartu) piemērošanas gadījumā normatīvajā aktā ir iekļaujami šādi būtiski elementi – būtisko prasību uzskaitījums un atbilstības prezumpcijas klauzula. Ņemot vērā, ka Projektā paredzēts izmantot netiešās atsauces, lūdzam Projekta normu, kas paredz piemērojamo standartu izmantošanu, izteikt atbilstoši Konceptuālajā ziņojumā noteiktajam.**Ekonomikas ministrija****(24.05.2019. Nr. 3.1-20/2019/113)**Atbilstoši Projekta 1.punktā noteiktajam, nosakot dārgmetālu izstrādājumu provi vai veicot dārgmetālu izstrādājumu atbilstības pārbaudi preces drošuma prasībām, birojs izmanto metodi vai standartu, kas nodrošina, ka iegūtie dati ir ticami, reprezentatīvi un salīdzināmi. Ja izmantotā metode atbilst standarta prasībām, tā uzskatāma par atbilstošu šajā punktā minēto prasību izpildei. Skatot Projekta 1.punktā noteikto secināms, ka dārgmetālu izstrādājumu proves noteikšanai vai to atbilstības pārbaudei preces drošuma prasībām var izmantot metodi vai standartu. Ekonomikas ministrija norāda, ka standarti pēc savas būtības ir tehniska rakstura dokumenti, kas paredz tehniskus risinājumus noteikta mērķa sasniegšanai, kas Projekta kontekstā būtu veids kā iegūt ticamus, reprezentatīvus un salīdzināmus datus. Līdz ar to šī brīža Projekta 1.punkta redakcija, kas paredz metodes un standarta izmantošanu nav korekta, jo no standarta izriet metode tehniskais risinājums.Vienlaikus norādām, ka nacionālajos un Eiropas Savienības normatīvajos aktos, kas izstrādāti pēc “jaunās pieejas” principiem, tiek izmantoti piemērojamie standarti, proti, normatīvajā aktā noteiktas būtiskās prasības, kuras ir jāizpilda, savukārt standartu piemērošana nodrošina attiecīgo būtisko prasību izpildi. Tādējādi tiek norādīts uz standartu brīvprātīgas pielietošanas dabu, savukārt to pielietošana nodrošina attiecīgajam produktam atbilstības prezumpciju izvirzītajām prasībām, kuras aptver attiecīgais standarts. Ņemot vērā minēto, lūdzam Projekta 1.punktu izteikt šādā redakcijā:“1. Nosakot dārgmetālu izstrādājumu provi vai veicot dārgmetālu izstrādājumu atbilstības pārbaudi preces drošuma prasībām, birojs izmanto metodi, kas nodrošina, ka iegūtie dati ir ticami, reprezentatīvi un salīdzināmi. Ja izmantotā metode atbilst piemērojamo standartu prasībām, tā uzskatāma par atbilstošu šajā punktā minēto prasību izpildei. Ķīmiskai analīzei var atlasīt ne vairāk kā 1 % no izstrādājumiem, kuri sašķiroti pēc metāla un izstrādājumu veida un kuru skaits ir lielāks par 100.”. | **Ņemts vērā elektroniskas saskaņošanas procesā.** | Noteikumu projekta 1. punkts (noteikumu projektā izveidots jauns punkts) izteikts jaunā redakcijā:“22. Nosakot dārgmetālu izstrādājumu provi vai veicot dārgmetālu izstrādājumu atbilstības pārbaudi preces drošuma prasībām, birojs izmanto metodi, kas nodrošina, ka iegūtie dati ir ticami, reprezentatīvi un salīdzināmi. Ja izmantotā metode atbilst piemērojamā standarta prasībām, tā uzskatāma par atbilstošu šajā punktā minēto prasību izpildei. Ķīmiskai analīzei var atlasīt ne vairāk kā 1 % no izstrādājumiem, kuri sašķiroti pēc metāla un izstrādājumu veida un kuru skaits ir lielāks par 100.”. |
| 2. | Noteikumu projekts kopumā. | **Ekonomikas ministrija (12.03.2019. Nr. 3.1-20/2019/57).**Vēršam uzmanību, ka atbilstoši Projektā minētajam, Ekonomikas ministrija iesaka LVS publicēt savā tīmekļvietnē to Latvijas nacionālo standartu sarakstu, kurus piemēro, nosakot dārgmetālu izstrādājumu proves vai veicot dārgmetālu izstrādājumu atbilstības pārbaudi. Norādām, ka šāda norāde ir neatbilstoša, jo Projektā minētais normatīvais regulējums ir Finanšu ministrijas kompetencē. Līdz ar to Finanšu ministrijas pienākums ir sadarbībā ar attiecīgo standartu tehnisko komiteju ieteikt LVS saistībā ar šiem noteikumiem izstrādājamo, adaptējamo un piemērojamo standartu sarakstu. | **Ņemts vērā elektroniskas saskaņošanas procesā.** | Noteikumu projekta 2. punkts (noteikumu projektā izveidots jauns punkts):“2. Papildināt noteikumus ar 22.1 punktu šādā redakcijā:“22.1 Finanšu ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu šo noteikumu 22.punktā minēto prasību izpildei. Nacionālā standartizācijas institūcija publicē Standartizācijas biroja tīmekļvietnē to standartu sarakstu, kurus var piemērot šo noteikumu 22.punktā minēto prasību izpildei.”. |
| 3. | Noteikumu projekta norāde, uz kāda likuma pamata noteikumi izdoti:“Izdoti saskaņā ar likuma “Par valsts proves uzraudzību” 27. panta 2. punktu”.Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1525 “Dārgmetālu izstrādājumu zīmogošanas kārtība un pieļaujamais remedijs”” sākotnējās ietekmes novērtējuma ziņojuma (anotācijas) I. daļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Tieslietu ministrija (11.03.2019. Nr. 1-9.1/264).**Ministru kabineta noteikumus izstrādā uz likumā ietverta pilnvarojuma pamata, ievērojot pilnvarojuma satura interpretācijas robežas. Noteikumu projekts izstrādāts uz likuma “Par valsts proves uzraudzību” 27. panta 2. punkta pamata, kas pilnvaro Ministru kabinetu noteikt dārgmetālu izstrādājumu zīmogošanas kārtību un pieļaujamo remediju. No minētā secināms, ka tiesību norma, uz kuras pamata sagatavots noteikumu projekts, nedod Ministru kabinetam pilnvaras noteikt obligāti piemērojamos standartus. Šādu pilnvarojumu paredz Standartizācijas likuma 13. panta otrā daļa. Lūdzam atbilstoši papildināt projektu ar grozījumiem norādē, uz kādu normu pamata šie noteikumi izdoti, kā arī ar grozījumu Ministru kabineta 2009. gada 22. decembra noteikumu Nr. 1525 “Dārgmetālu izstrādājumu zīmogošanas kārtība un pieļaujamais remedijs” 1. punktā.**Tieslietu ministrija (18.03.2019. e-pasts).**Ministru kabineta 2009. gada 22. decembra noteikumi Nr. 1525 “Dārgmetālu izstrādājumu zīmogošanas kārtība un pieļaujamais remedijs” (turpmāk – MK noteikumi Nr. 1525) nosaka dārgmetālu izstrādājumu zīmogošanas kārtību un pieļaujamo remediju un pēc jauno grozījumu spēkā stāšanās noteikts arī obligāti piemērojamus Latvijas nacionālos standartus. Ievērojot minēto, lūdzam papildināt norādi uz kāda likuma pamata MK noteikumi Nr. 1525 ir izdoti, kā arī noteikumu projektu ar norādi gan uz likuma “Par valsts proves uzraudzību” 27.panta 2.punktu, gan uz Standartizācijas likuma 13. panta otro daļu, piemēram, izsakot to šādā redakcijā:“1. Papildināt norādi, uz kāda likuma pamata noteikumi izdoti, aiz skaitļa un vārda “2. punktu” ar vārdiem un skaitļiem “un Standartizācijas likuma 13. panta otrā daļu”.”. | **Finanšu ministrija**Panākta vienošanās starpministriju sanāksmē.**Ekonomikas ministrija (26.04.2019. Nr.3.1-20/2019/82)**Norādām, ka atbilstoši Projekta 1.punktā noteiktajam, Projektu paredzēts papildināt ar norādi, uz kāda likuma pamata noteikumi izdoti, aiz skaitļa un vārda “2. punktu” ar vārdiem un skaitļiem “un Standartizācijas likuma 13. panta otro daļu” pamatojoties uz Tieslietu ministrijas atzinumu, kas atspoguļots Projekta izziņas 1.punktā.Vēršam uzmanību, ka Projekta 2. un 3.punkts paredz aizstāt esošo noteikumu 22.punktā minētās tiešās atsauces uz obligāti piemērojamajiem standartiem ar netiešajām atsaucēm uz standartiem (piemērojamie standarti) saskaņā ar Ministru kabineta 2016.gada 21.septembra rīkojumu Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” (turpmāk – Konceptuālais ziņojums) paredzēto kārtību. Līdz ar to, lūdzam svītrot Projekta 1.punktu, jo ar šo Projektu tiek svītrotas iepriekšējās atsauces uz obligāti piemērojamiem standartiem.Papildus norādām, ka līdzšinējā praksē nav zināmu piemēru, kad tiktu veidots deleģējums uz Standartizācijas likuma 13. panta otro daļu, lai pilnvarotu Ministru kabinetu noteikumos noteikt obligāti piemērojamus standartus. | Papildināta Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1525 “Dārgmetālu izstrādājumu zīmogošanas kārtība un pieļaujamais remedijs”” sākotnējās ietekmes novērtējuma ziņojuma (anotācijas) I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:“Valsts aģentūra “Latvijas Nacionālais akreditācijas birojs”, atbilstoši akreditācijas standartam – LVS EN ISO/IEC 17025:2017, regulāri veic valsts sabiedrības ar ierobežotu atbildību “Latvijas proves birojs” testēšanas laboratorijas akreditāciju un akreditācijas sfēras uzraudzību. Valsts sabiedrībai ar ierobežotu atbildību “Latvijas proves birojs”, atbilstoši izsniegta akreditācijas apliecība Nr. LATAK-T-211-10-2001 (akreditācijas lēmuma datums: 25.10.2018., akreditācijas periods 07.12.2015. – 06.12.2020.). Lai laboratorija tiktu akreditēta, tai ir jāizpilda šādas prasības: jāievieš standartam atbilstoša kvalitātes vadības sistēma, jānodrošina atbilstošs tehniskais aprīkojums, jānodrošina kompetents personāls un jādemonstrē atbilstošas testēšanas prasmes. Veicot metodes akreditāciju, laboratorijai ir jānodrošina attiecīgās testēšanas metodes atbilstība standarta prasībām, vai jāveic izvēlētās metodes validācija, kura pierāda metodes līdzvērtību standartizētajām testēšanas metodēm. Valsts sabiedrība ar ierobežotu atbildību “Latvijas proves birojs” praksē izmanto LVS ISO standartizētas testēšanas metodes, lai izvairītos no testēšanas rezultātu apšaubīšanas un zīmoga atzīšanas ierobežojumiem Eiropas Savienībā.”. |
| 4. | Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1525 “Dārgmetālu izstrādājumu zīmogošanas kārtība un pieļaujamais remedijs”” sākotnējās ietekmes novērtējuma ziņojuma (anotācijas) I. daļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Tieslietu ministrija (11.03.2019. Nr. 1-9.1/264).**Vēršam uzmanību uz to, ka saskaņā ar Standartizācijas likuma 14. panta otro daļu obligāti piemērojamiem Latvijas nacionālajiem standartiem ir jābūt tulkotiem valsts valodā. Ievērojot minēto, lūdzam papildināt anotāciju ar informāciju un saiti uz noteikumu projektā pieminēto standartu sarakstu, kā arī sniegt anotācijā informāciju, vai attiecīgie standarti ir pieejami valsts valodā. | **Finanšu ministrija**Panākta vienošanās starpministriju sanāksmē.**Ekonomikas ministrija (26.04.2019. Nr.3.1-20/2019/82)**Ievērojot iepriekšējā iebildumā sniegto argumentāciju par obligāti piemērojamo standartu aizstāšanu ar netiešajām atsaucēm uz standartiem, lūdzam atkārtoti izvērtēt un precizēt Projekta anotācijā minēto informāciju attiecībā uz standartu tulkošanu atbilstoši Standartizācijas likuma normām. | Papildināta Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1525 “Dārgmetālu izstrādājumu zīmogošanas kārtība un pieļaujamais remedijs”” sākotnējās ietekmes novērtējuma ziņojuma (anotācijas) I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:“Valsts aģentūra “Latvijas Nacionālais akreditācijas birojs”, atbilstoši akreditācijas standartam – LVS EN ISO/IEC 17025:2017, regulāri veic valsts sabiedrības ar ierobežotu atbildību “Latvijas proves birojs” testēšanas laboratorijas akreditāciju un akreditācijas sfēras uzraudzību. Valsts sabiedrībai ar ierobežotu atbildību “Latvijas proves birojs”, atbilstoši izsniegta akreditācijas apliecība Nr. LATAK-T-211-10-2001 (akreditācijas lēmuma datums: 25.10.2018., akreditācijas periods 07.12.2015. – 06.12.2020.). Lai laboratorija tiktu akreditēta, tai ir jāizpilda šādas prasības: jāievieš standartam atbilstoša kvalitātes vadības sistēma, jānodrošina atbilstošs tehniskais aprīkojums, jānodrošina kompetents personāls un jādemonstrē atbilstošas testēšanas prasmes. Veicot metodes akreditāciju, laboratorijai ir jānodrošina attiecīgās testēšanas metodes atbilstība standarta prasībām, vai jāveic izvēlētās metodes validācija, kura pierāda metodes līdzvērtību standartizētajām testēšanas metodēm. Valsts sabiedrība ar ierobežotu atbildību “Latvijas proves birojs” praksē izmanto LVS ISO standartizētas testēšanas metodes, lai izvairītos no testēšanas rezultātu apšaubīšanas un zīmoga atzīšanas ierobežojumiem Eiropas Savienībā.”. |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Šidlovskis

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Nodokļu administrēšanas un sabiedrības interešu politiku departamenta Sabiedrības interešu politiku nodaļas vecākais eksperts |
| (amats) |
| 67083894 |
| (tālruņa un faksa numurs) |
| Edgars.Sidlovskis@fm.gov.lv |
| (e-pasta adrese) |